
IZVJEŠĆE O RADU
VATROGASNE ZAJEDNICE GRADA KUTINE ZA 2024. GODINU

OPĆI DIO
TEMELJNA ULOGA VATROGASNE ZAJEDNICE GRADA KUTINE
Temeljem odredaba "Zakona o vatrogastvu RH", Vatrogasna zajednica Grada Kutine je dobrovoljna, stručna, humanitarna, samostalna i nestranačka udruga od posebnog interesa za Republiku Hrvatsku i Grad Kutinu, u oblasti provođenja preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, te obavljanje i drugih poslova u ekološkim i inim nesrećama.  Kao ustrojstveni dio vatrogastva, usmjerava i rukovodi radom svojih udruženih članica, s temeljnom zadaćom daljnjeg unapređenja vatrogastva na području Grada Kutine. Na području odgovornosti Vatrogasne zajednice grada Kutine, kao važan segment zaštite je protupožarna preventiva koja se provodi vrlo intenzivno kroz naše članice, tvrtke, škole, vrtiće, te približavanjem vatrogasne djelatnosti našim sugrađanima vježbama, prezentacijama, informacijama putem web – stranice, edukacijama, osposobljavanjima, upozoravanjem na opasnosti putem medija, letaka i vrlo uspješnim Danom otvorenih vrata Vatrogasne postrojbe Kutina. Naravno da u preventivnom djelovanju veoma značajnu ulogu imaju odbori VZG Kutina, odbor za osposobljavanje, odbor za preventivu i odbor za informativnu djelatnost.
USTROJ KUTINSKOG VATROGASTVA
Vatrogasna zajednica grada Kutine je krovna organizacija kutinskog vatrogastva, članica je Vatrogasne zajednice Sisačko-moslavačke županije i Hrvatske vatrogasne zajednice. Statutarni ciljevi su zaštita i spašavanje. Područje djelovanja DVD-ima je Požarno područje kojemu pripadaju i područje Grada Kutine. Vatrogasna postrojba Kutina djeluje na području čitavog prostora Grada Kutine, na pripadajućem dijelu Autocesta A3 koji se proteže u oba smjera od Kutine do Popovače i južnom trakom od Kutine do Novske. U VZG Kutina učlanjene su i 1 Profesionalna vatrogasna postrojba u gospodarstvu i 1. IDVD-a kojima je osnivač Petrokemija Kutina i područje djelovanja im je prostor i objekti unutar Petrokemije Kutina. Na području zajednice djeluje Vatrogasna postrojba Kutina i 16 DVD-a koji su udruženi u VZG Kutine.  U VZG Kutina udruženo je i jedno IDVD koje ima svoga osnivača u gospodarstvu (Petrokemija), te organizacijski i operativno djeluje unutar prostora osnivača.  






PREGLED ČLANICA VATROGASNE ZAJEDNICE GRADA KUTINE
	Članice VZG Kutina koje temeljem Plana zaštite od požara djeluju na cijelom području grada Kutine

	Javna profesionalna vatrogasna postrojba
	VP KUTINA

	Teritorijalna Dobrovoljna vatrogasna društva

Područje djelovanja:

1. Sjedište DVD 

2. Požarno područje

3. Područje VZG Kutina

4. Područje RH 
(zapovijed nadležnog zapovjednika)


	1. PP
	DVD Janja Lipa

	
	
	DVD Jamarice

	
	
	DVD Međurić

	
	
	DVD Banova Jaruga

	
	
	DVD Zbjegovača

	
	
	DVD Ilova

	
	2. PP      
	DVD Husain

	
	
	DVD Kutina Grad

	
	
	DVD Kutina Selo

	
	
	DVD Repušnica

	
	3. PP
	DVD Šartovac

	
	
	DVD Brinjani

	
	
	DVD Stupovača

	
	
	DVD Katoličke Čaire

	
	
	DVD Krajiška Kutinica

	
	
	DVD Selište

	Članice VZG Kutine kojima je osnivač Petrokemija Kutina
Područje djelovanja unutar Petrokemije

	Profesionalna vatrogasna postrojba u gospodarstvu
	PVP Petrokemija

	Industrijsko dobrovoljno vatrogasno društvo
	2. PP
	IDVD Petrokemija





AKTIVNOSTI PROVEDENE 2024. GODINU	
Vatrogasna zajednica grada je tijelo za vatrogastvo na razini jedinice lokalne samouprave. Krovna je organizacija za: 1 VP s 28 profesionalnih vatrogasaca i 16 DVD-a u kojima djeluju 164 operativna vatrogasca, 1 IDVD i 1 PVP u gospodarstvu. Imamo ukupno  1300 vatrogasaca i oko 300 pridruženih i pomažućih članova. Na Vatronetu se vodi evidencija vatrogasaca, tehnike, opreme i intervencija. Financira se temeljem čl. 110 i 111 Zakona o vatrogastvu, iz proračuna Grada Kutine za aktivnosti Vatrogasne zajednice grada Kutine, te za rad i opremanje dobrovoljnih vatrogasnih društava. Financira se također i iz požarnih premija za nabavku vatrogasne opreme, te iz vlastitih prihoda – od HVZ za osposobljavanja, donacije. 
Hodogram aktivnosti VZG Kutina je doista opširan, pa iznosimo samo najznačajnije aktivnosti. Vatrogasna zajednica grada Kutine ostvarila je u 2024. godini gotovo sve što je planirala, a što se temelji na Zakonu o vatrogastvu i Planu rada, te u skladu sa Procjenom i Planom zaštite od požara za Grad Kutinu.
Zbog nedostatka ljudi u našim prigradskim naseljima, nažalost tri društva su prestala sa radom: DVD Batina već ranije, te DVD Gojlo i  DVD Mikleuška u 2024 godine. DVD Kutinska Slatina je iz samo njima znanog razloga, također prestala sa radom.  Napominjemo da operativna sposobnost nije umanjena jer ova DVD-a nisu već duže vrijeme bila operativna niti aktivna. Aktivnosti su usmjerene više prema onima koji imaju želju, volju i mogućnosti odgovorno raditi za dobrobit naše vatrogasne organizacije.
Svim  našim  članicama prema usvojenim kriterijima koji se baziraju na  aktivnostima i postignućima DVD-a u prethodnoj godini,  VZG Kutina doznačuje  sredstva za redovnu djelatnost a koja su namijenjena  za troškove goriva i maziva, troškove energenata za vatrogasne objekte, za knjigovodsve usluge, poticajna sredstva za izlaženje na natjecanja i vježbe, za manifestacije, Skupštine i druge sjednice, za poticanje operativnog članstva i za druge redovne potrebe.
VZG Kutina je DVD-ima refundirala ili doznačivala na osnovu njihovih zahtjeva i  troškove vezane za nabavku vozila i  opreme, popravke vozila i tehnike, obljtnice DVD-a, liječničke preglede vatrogsaca, troškove e-računa, stručne ispite vatrogasaca, za osvojena 1, 2 i 3 mjesta na vatrogasnim natjecanjima, tečajeve osposobljavanja, sudjelovanje na intervencijama, održavanje vatrogasnih objekata kao i za registraciju te osiguranje vozila. Ukupno doznačena sredstva  za sva DVD-a u 2024. godini iznosi =116.181,47 €. Prateći i potičući rad DVD-a, kroz sve ove godine pomaci su vidljivi, te danas na području odgovornosti VZG Kutina, nitko nije  bez potrebne opreme koja je propisana Pravilnikom o opremanju DVD-a. U protekloj godini nabavljena je znatna količina opreme, posebice intervencijske opreme u našim DVD-ima koju je financirala VZG Kutina. Nabavljena je i znatna količina novih brentača za naše najmlađe vatrogasce, s čime nastavljamo i ove godine. Grad Kutina je kao i uvijek dao svoj financijski doprinos vatrogasnim potrebama i uspjesima i zato im se zahvaljujemo.
Na području odgovornosti VZG Kutina u 2024. godini bilo je 162 vatrogasne intervencije. Na svim intervencijama je intervenirala VP Kutina, po potrebi bila su angažirana i Dobrovoljna vatrogasna društva, a poneka su intervenirala i samostalno. Obavljena je i 131 operativna aktivnost. Za angažirane operativne vatrogasce VZG Kutina već duži niz godina, plaća dodatno zdravstveno i mirovinsko osiguranje za slučaj ozlijede na radu i profesionalne bolesti. Svi članovi Dobrovoljnih vatrogasnih društava su osigurani policom osiguranja tijekom obavljanja vatrogasne djelatnosti i vatrogasnih aktivnosti. Posebno ističemo i pohvaljujemo odličnu suradnju s VP Kutina koja je za naše područje glavni nositelj operativnih aktivnosti, ima operativni centar, vrši uzbunjivanje naših DVD-a i koordinira njihov operativni rad. Odnos profesionalaca i dobrovoljaca je na visokoj razini. Uz suvremenu opremu i tehniku koju temeljem pravilnika posjeduje VP Kutina, našim DVD-ima je na raspolaganju po jedno vatrogasno kombi vozilo s vatrogasnom opremom u svakom DVD-u i 7 opremljenih navalnih vatrogasnih vozila.
VZG Kutina je u 2024. godini održala dvije sjednice Skupštine, održane su tri sjednice Predsjedništva VZG Kutina, održane su dvije sjednice Zapovjedništva, 10 sjednica Odbora za organizacijska i financijska pitanja, jedna sjednica Nadzornog odbora i dvije sjednice Odbora za osposobljavanje. Izvršen je popis osnovnih sredstava i sitnog inventara VZG Kutina. 
Sudjelovali smo i u radu zapovjedništva, predsjedništva i Skupštine VZŽ Sisačko-moslavačke.
Održan je ZIMSKI KUP u brzom spajanju usisnog voda kroz 3 kola.  Pobjednici su: u ženskoj konkurenciji DVD Stupovača, u muškoj konkurenciji DVD Repušnica. Prvo kolo održano je u organizaciji DVD-a Kutina Grad, drugo kolo u DVD-u Ilova i treće kolo u DVD-u Stupovača. Domaćini ovog natjecanja su to organizirali odlično i na tome im veliko hvala.
 VZG Kutina je u 2024. godini organizirala velik broj operativnih aktivnosti kao što je osposobljavanje za zvanje ''vatrogasac'' u Stupovači na kojemu je osposobljeno 29 novih članova. Hvala domaćinima na dobroj organizaciji osposobljavanja. Održano je osposobljavanje ''spašavanje iz dubina i visina - I. stupanj''. Provedeno je osposobljavanje – rad na kosim krovovima na siguran način. Održana je Vježba u ''Selku''. Održana je edukacija ''Psihologija stresa i jačanje psihičke otpornosti vatrogasaca na vatrogasnim intervencijama''. Održana je operativna vježba VZG Kutina u Katoličkim Čairama kada smo obilježili Dan vatrogastva. VP Kutina je na Trgu Dr Franje Tuđmana održala Dan otvorenih vrata prezentirajući vatrogasnu djelatnost građanima Kutine uz niz igara za djecu i mladež. Obilježena je 60. Obljetnica VP Kutina povodom koje je održana vježba spašavanja iz dubina i visina. Sudjelovali smo u vježbi žurnih službi ''Bajer 2024''. Održana je Operativna vježba na Petrokemiji Kutina kao i niz provjera intervencijske spremnosti i sposobnosti naših operativnih vatrogasaca. Svjesni smo svi u našoj vatrogasnoj organizaciji da smo značajan čimbenik sigurnosti. Opasnosti su svakim danom sve veće, zato moramo neprekidno razvijati i jačati našu otpornost i spremnost kako u ljudskom, tako i u materijalno tehničkom potencijalu. Rad na preventivi kroz edukacije i promidžbu te posjete školama i vrtićima dio je aktivnosti koje također provodimo. 
Sudjelovali smo na Sv. misi povodom Sv. Florijana. Održan je prijem kod gradonačelnika Grada Kutine g. Zlatka Babića povodom Sv. Florijana.  Sudjelovali smo na Hodočašću vatrogasaca RH u Mariju Bistricu s 11 hodočasnika. Učestvovali smo u mimohodu vatrogasaca u Varaždinu. Naša DVD-a su povodom Kutinskog Petrova, sudjelovala u kutinskom ljetu i razbibrizi za najmlađe sugrađane. Vatrogasna zajednica grada Kutine redovito održava i financira provođenje vatrogasnih natjecanja u svim kategorijama.
Održano je 29. Gradsko vatrogasno natjecanje za djecu i mladež u Repušnici. 
Djeca muški 12 ekipa, poredak: 1. DVD Repušnica, 2. Husain, 3. Jamarice I, Jamarice II, K.Grad I, Ilova, K.Čaire, Međurić, Zbjegovača, K.Grad II, Stupovača, K.Selo.
Djeca ženska 3 ekipe, poredak: 1. DVD Repušnica, 2. Banova Jaruga i 3. Husain. 
Mladež -M 2 ekipe, poredak: 1. DVD Repušnica, 2. Stupovača. 
Mladež -Ž  5 ekipa, poredak: 1. DVD Repušnica, 2. Husain, 3. Ilova, Kutina Grad, Jamarice.
Hvala DVD-u Repušnica na dobro odrađenom domaćinstvu natjecanja.
Održano je i 26. Gradsko vatrogasno natjecanje za odrasle u Šartovcu. 
M-A 5 ekipa, poredak: 1. DVD Repušnica I, 2. Katoličke Čaire, 3. Stupovača, Repušnica II, Šartovac.  
M-B 2 ekipe, poredak: 1. DVD Husain, 2. Stupovača. 
Ž-A 1 ekipa DVD Stupovača,  
Ž-B 3 ekipe, poredak: 1. DVD Jamarice, 2. Kutina Grad, 3. Stupovača. 
Hvala DVD-u Šartovac na dobro odrađenom domaćinstvu natjecanja.
Vatrogasni sudci iz VZG Kutina sudili su na natjecanjima VZG Kutina. Hvala sucima i tehničkom osoblju na odgovorno obavljenim obvezama ovih natjecanja. Hvala VZG Popovača, njihovoj sekciji sudaca na ispomoći na našim natjecanjima.
Sudili su naši sudci i na županijskim natjecanjima kao i na natjecanjima izvan naše županije.
Županijsko vatrogasno natjecanje za djecu i mladež održano je 30.06.2024. godine u D. Trebarjevu. Rezultati ekipa iz VZG Kutina su slijedeći: 
M-M DVD Repušnica 2/18, Stupovača 5/18. 
M-Ž DVD Repušnica 1/13, Kutina Grad 5/13, Ilova 8/13, Husain 9/13. 
D-M DVD Međurić 3/55, Husain 6/55, Kutina Selo 8/55, Katoličke Čaire 20/55, Jamarice II 28/55, i Jamarice I -38/55. 
D-Ž DVD Husain 8/18, i Repušnica 13/18. 
Održano je u Desnom Trebarjevu i Županijsko vatrogasno natjecanje odraslih vatrogasaca, koje je bilo izlučno za Državno natjecanje 2025. 
Postignuti su slijedeći rezultati ekipa iz VZG Kutina:
''M-A'' DVD Katoličke Čaire 3/8, DVD Repušnica 4/8, DVD Stupovača 7/8. 
Na Državno vatrogasno natjecanje ide DVD Katoličke Čaire s M-A ekipom. 
''M-B'' DVD Husain 3/4, DVD Stupovača 4/4.
Na Državno vatrogasno natjecanje ide DVD Husain s M-B ekipom.
''Ž-B'' DVD Jamarice 1/5, DVD Kutina Grad 4/5, DVD Stupovača 5/5.
Na Državno vatrogasno natjecanje ide DVD Jamarice s Ž-B ekipom.
''PVP-A'' VP Kutina 2/2 i ide na Državno vatrogasno natjecanje.

Delegacija VZG Kutina,  je na poziv DHZ Sucha Hora, Slovačka, sudjelovala na obilježavanju 100. obljetnice dobrovoljnog vatrogastva društva Sucha Hora. Tom prigodom obavili smo i Službeni posjet Profesionalnoj vatrogasnoj postrojbi Zakopane planiran kroz međunarodnu suradnju, a temeljen na dugogodišnjem prijateljskom odnosu. 
Temeljem odluka Predsjedništva sufinancirali smo nabavku vatrogasnog vozila za DVD Ilovu. Krajem godine financijski smo poduprli nabavku novog vatrogasnog kombi vozila za DVD Šartovac. S istom praksom ćemo nastaviti i ove godine, u skladu s našim Planom rada i financijskom planu koje je Skupština usvojila na svojoj sjednici u 12. mjesecu prošle godine. Evo nekoliko riječi o tome. 
Trenutno je u postupku nabavka još dva nova vozila za naša DVD-a i to DVD Stupovaču i DVD Kutina Selo. Kod nabavke vatrogasnih vozila Grad Kutina sudjeluje dodatno s 1/3 iznosa, a VZG Kutina sa po 13.000,00€ po vozilu, ostalo osiguravaju DVD-a prodajom svojih vozila koje im je također ranije financirala VZG Kutina u suradnji s gradom Kutina. Nova vozila DVD-a Stupovača i Kutina Selo uz Grad Kutina i VZG Kutina sufinancira i županija Sisačko moslavačka preko VZŽ Sis.mosl. sa po 10.000,00€ po vozilu. 
Zahvaljujemo se još jednom Gradu Kutina, njegovom gradonačelniku Zlatku Babiću na razumijevanju za naše vatrogasne potrebe, te na redovitim doznakama financijskih  sredstvima za redovnu djelatnost kao i na dodatnim sredstvima kojima Grad Kutina potiče dobrovoljno vatrogastvo Kutine. Hvala Županiji Sisačko-moslavačkoj, njenom županu gospodinu Ivanu Celjaku koji je za vatrogastvo naše županije osigurao znatna sredstva od kojih su i naša DVD-a dobila potporu u ostvarivanju svojih potreba. Hvala i HVZ-u na sredstvima za osposobljavanje ali i na izravnim donacijama pojedinim DVD-ima prilikom njihovih obljetnica, hvala i VZŽ Sis-mos na donacijama nekim našim DVD-ima za opremu.  Hvala svima onima u DVD-ima, u našoj VP i VZ, koji su dali svoj doprinos ostvarenju naših ciljeva, od vatrogasnih intervencija, preko vježbi i natjecanja, te osposobljavanja. Hvala odborima VZG na provođenju svojih programa, posebno odboru za osposobljavanje i sekciji sudaca. Angažman svakog pojedinca je bitan i neprocjenjiv. 
Ovo izvješće je presjek onoga što je protekle godine priviklu našu pozornost i usmjeravalo naše aktivnosti. U njemu ćemo svakako pronaći temelj za nastavak rada na razvoju  našeg vatrogastva. 

ZAKLJUČAK
Analizirajući rad Vatrogasne zajednice grada Kutine u 2024. godini, izražavamo zadovoljstvo pomacima koji su učinjeni što je zasigurno rezultiralo boljim standardom ali i većim operativnim mogućnostima Dobrovoljnih vatrogasnih društava i VP Kutina. Nadzorni odbor VZG Kutina je 18.03.2025. izvršio nadzor rada i poslovanja VZG Kutina u 2024. godini i o tome sastavio zapisnik i Izvješće iz kojega je vidljivo da se rad u VZG Kutina odvijao sukladno Zakona o udrugama, Zakona o vatrogastvu i Zakona o zaštiti od požara, te niz drugih zakonskih i podzakonskih akata, koji reguliraju pojedina područja djelovanja Zajednice kao i konstruktivne odluke koje je, uvažavajući sve navedeno, usvojila Skupština i Predsjedništvo, naravno na temelju prijedloga svih odbora i zapovjedništva.  VZG Kutina je u 2024. godini uložila sve svoje resurse i velike napore u ostvarenje Plana rada i Financijskog plana.  Zaštitu koju kutinsko vatrogastvo pruža građanima Grada Kutine i pripadajućim naseljima, ali i svima onima kojima je pomoć potrebna, ne samo prilikom požara i poplava, već prilikom, potresa i drugih katastrofa, akcidenata u industriji i prometu, prometnim nesrećama na lokalnim cestama ali i velikom dijelu autoceste A3, na prometnoj infrastrukturi, objektima, prometnim sredstvima i materijalnim dobrima HŽ-a, zaštiti okoliša, uvažavajući sve parametre, može se ocijeniti vrlo visokom ocjenom. Sustav vatrozaštite mora se i dalje održavati i razvijati. VZG Kutina u tu svrhu ima Plan rada i Financijski plan te u skladu s time osigurava financiranje rada DVD-a i potiče unapređenje vatrogastva na području svojega djelovanja. 

